 Soomaalidu waxay tiraahdaa cimrigaagu dheeraada geel dhalayuu ku tusaa oo loola jeedo in ay suuragal tahay in adduunka dushiisa kula kulanto waxyaabo kaa yaabiya, kuwaas oo qaarkood kugu kordhiya waayo-aragnimo indhaha kuu sii furta, dadka waxaa loo qaybiyaa saddex qaybood marka la cabirayo heerka uu la leg yahay fikirka maskaxdoodu gaari karto oo talo iyo tusaale ku soo bandhigi karaan, waxaa ugu horeeya Maanku ciroole oo loola jeedo qofka caqliga alle ku maneystay ee cilmiga ku darsaday, Madax ku ciroole oo ah qof da weyn oo waayo badan u soo joogay sidaasna ku leh waayo aragnimo iyo Majo ku ciroole oo ah qof lugtiisa soo mariyey ama ku soo safray meelo badan oo ka mid ah arlada alle balaariyey gaar ahaan meelaha taariikhiga ah sida deegaanka Laas-Geel oo ugu badnaan Waqooyi bari 55Km u jirta Magaalada Hargeysa ee Maamulka Somaliland. 